Awo olwatuuka nga wabaawo omukyala eyalina omwana we omulenzi. Lumu baali batambula nga bagenda ku Keleziya, omwana omulenzi n’atandika okulya erindaazi lye yagula ku dduuka erimu lye baasanga nga batambula. Maama w'omwana ono bwe yalaba mutabani we ng'alya atambula n’amuboggolera nti, ''Ggwe, lwaki otambula nga bw’olya.'' Omwana yaddamu nti, ''Yiiyii maama, ogamba sirya nga ntambula naye ate naawe oli mu kunywa mazzi ng'otambula. Awo Maama n’amugamba nti “Oli mutuufu, nteekwa okukuwa ekyokulabirako ekirungi.” Amangu ago ne batambula bombi ne beeyongerayo mu mirembe. Ekyokuyiga ekiri mu lugero luno kye kino nti, tusaana okubeera ekyokulabirako ekirungi eri abaana. Kola ekyo ky’oyagala omuntu omulala akole.